Ezen az úton is érheti váratlan támadás a háztartásunkat

Az otthoni eszközök elleni támadások révén akár az áramhálózatok is megbéníthatók a Princeton Egyetem kutatása szerint. A kiberbűnözők internetes hálózatba kapcsolt háztartási készülékeket köthetnek be botnet hálózatukba, hogy manipulálhassák az energiahálózatot, és végső soron a kisebb helyi áramkimaradásoktól kezdve a nagy kiterjedésű áramszünetekig szinte bármilyen kár okozására képesek. Az ESET szakemberei összegyűjtötték a legfontosabb tudnivalókat a háztartásokat is érintő támadásokról.